Aleš Horváth

Aldo

Ukážka z elektronickej knihy

Aldo

Chlapík, motorkár v tmavej šatke vletel s UZI do klenotníctva. Mohol mať niečo cez tridsať, pri sebe s menším bruchom. Spolu s ním vleteli do klenotníctva aj dvaja mladíci, černoch s vyholenou hlavou, iba na vrchu mal nagelované vlasy a vysoký beloch s bohatým účesom. Akonáhle prešli cez dvere, alarm sa rozozvučal. Michael, černoch, rozsvietil svetlá v klenotníctve a popritom David otváral športovú cestovnú tašku.

“Vitajte!” uvítala ich blondína v približnom veku chlapíka s UZI. Tá mala tiež dve spoločníčky, brčkavú blondínu pri sebe a chudú štyridsiatničku s hrdzavými vlasmi po plecia. “Čo by si chcel, Aldo?”

Blondína sa usmiala. Všetci na seba mierili svojimi zbraňami. Ženy, okrem blondíny, mali iba brokovnice. Blondína mala vlasy po prsia, jednu stranu zopnutú vzadu a odkrývajúcu krásny krk.

“Kto si?”

“Ja som Dan-Dan. Černoch Johny ma poslal. Mám ti vysvetliť, že ťa viac nepotrebuje,” namaľovaná blondína sa sebavedomo usmiala.

“No a ty mu budeš zháňať prachy pre tie jeho kurvy?”

“To nech ťa netrápi, zlatúšik. Lee Ann, Dag, ideme!”

Cez výklad vleteli dva plynové granáty. Ženy si nasadili masky. Dan-Dan mala čižmy po kolená. Sedela na pulte s prekríženými nohami. Zoskočila , pravú ruku nadvihla do výšky pliec a zamávala chlapom. Zmizla, za ňou hippies Lee Ann a potom hneď aj Dag, kontrolujúc, aby chlapi zostali. Tí si rýchlo nasadzovali šatky na nos a jednou rukou si kryli oči. Aldo, ich vedúci sa rýchlo poobzeral a keď počul, že Dag zamkla, vrhol sa na dvere. Poloautomatickými pištoľami obstrieľal kľučku a vykopol dvere.

Keď Aldo vybehol von, Harley Davidsson so sajdkárou už mizla. Aldo sa rozbehol, ale pár výstrelov z brokovnice Lee Ann a Dag ho prinútilo sa schovať za najbližšiu popolnicu.

Poobzeral sa. Uvidel ako Michael s Davidom miznú v uličkách s policajtmi za zadkom. Aj po ňom išlo jedno auto. Vyskočil na požiarne schodisko a medzi guľkami liezol na strechu. Nemal možnosť dobíjať. Keď mu došli náboje, tak ich za sebou zahodil. Prebehol po streche, po rímsach a po múrikoch na druhú stranu domu. Vybehol na hlavnú cestu. Zdvihol ruku na okoloidúci taxík. Hneď ako nasadol, dal nôž ku krku taxikárovi. Ten musel dupnúť na plyn a poslúchať, kadiaľ ho navigoval k Johnymu.

Cez striptízový bar preletel a pokračoval ďalej. Johny si užíval vo svojej kancelárii s dvoma prsnatými blondínami. Tie začali jačať, lebo Aldo vykopol dvere a vytiahnutý nôž zabodol ho do stola. Kúsok pod tým boli Johnyho gule a jedna blondína tam mala ruku.

“Sviňa jedna!” skríkol Aldo.

“O čom točíš?”

“O tej fiflene, Dan-Dan. A o fízloch, čo sú mi za riťou!”

“Ale...” jachtal holohlavý Johny, šmátrajúc po pištoli schovanú pod stolom. Aldo chytil nôž a zodvihol ho aj so stolom, hoci s vypätím síl. Tresol dole stôl, možno milimeter od Johnyho chodidla.

“Zradca! Zabiť ťa je málo.!” nakričal Aldo na Johnyho. Chytil Johnyho za golier a vytiahol ho spoza stola. “Ideme!”

Johny išiel prvý a za ním šiel Aldo. Johny mal nožík tesne za chrbtom. Prišli do baru, kde akurát vošli aj policajti. Johny kývol na dve polonahé baby. Tie sa začali obtierať okolo policajtov. Tí videli, že sa ďalej nedostanú, a tak pomaly ustupovali. Keď zmizli, Aldo odsotil Johnyho. Johny spadol a rozbil si pritom nos.

“Tak ti treba, ty kokot sprostý!” vynadal mu Aldo. Prišiel k baru, kde si objednal Soberano a na ex ho vypil. Ukázal na malú Lu, ktorá tam robila čašníčku, hoci stroho odetú. Nepatrila k žiadnym extra kráskam, nemala ani poriadne prsia, ani zadok, jedine čo mala veľké, bol nos. Blond vlasy s melírom mala zopnuté do copu. Keď prišla k nemu, automaticky natrčila pravé líco a Aldo ju tam pobozkal.

“Poď hore,” zakričal jej do ucha. Malá Lu prikývla. Odišli do hornej izby, malej garsónky.

“Musím zmiznúť. Johny sa ma chce zbaviť. Neviem, čo vymyslí, aby ma odstránil. Tu máš peniaze a vypadni odtiaľto skôr, než to tu vyhodím do povetria!” Aldo hovoril rýchlo. Z vrecka vytiahol pokrčený balík stodolároviek. Malá Lu odhadovala balík na pár tisíc dolárov.

“Kirstie spí. Nemôžem ju uprostred noci budiť. Daj mi dva dni, nech odtiaľto vypadnem veľmi ďaleko!”

Aldo len mlčky prikývol. Naznačil že ma počkať a zmizol na niekoľko minút. Keď sa vrátil, tak zobral kabelku malej Lu a za dve dlane jej tam vysypal šperkov.

“To je výplata od Johnyho. Kúp si letenku do San Francisca, tak ako si to vždy chcela. Až si budem istý, že budem mať pokoj, tak prídem za tebou,” Aldo objal malú Lu okolo pliec, pobozkal na čelo a odišiel.

V bare stretol Davida.

“Kde je Michael?” opýtal sa Aldo.

“Lapli ho!”

“Aj ty zmizni a vypar sa. Si šikovný, snáď prežiješ v tomto svete.”

“Si macher, Aldo!” povedal David. Podal ruku Aldovi a potriasli si rukami.

Obaja si ešte objednali po poháriku whiskey a štrngli si. Aldo potom odišiel zadným vchodom. Odišiel do svojho brlohu, ktorým bol starý karaván schovaný pod kopou smetí. Hodil sa na posteľ oblečený a zaspal opitý s fľaškou whiskey v ruke.

O dva dni vyletel bar černocha Johnyho do vzduchu. Ľudia boli málo zranení, len celý bar vyhorel do tla. Polícia to zhodnotila ako vybavovanie si účtov medzi gangstrami. Aldo sa potom zašil do svojho brlohu a rozmýšľal, čo bude robiť. K New Yorku mu nikdy srdce neprirástlo, prežíval tu a zarábal si tu na živobytie. Pochádzal z Minessoty a do New Yorku ho priviedol drogový díler. Keď ho zabili, Johny ho zamestnal ako zberača peňazí. Tými Johny platil striptérky, a obchodoval s bielym mäsom. Aldo nechápal, prečo ho dal Johny odstrániť. Dan-Dan nepoznal, bola tu asi nová. Možno mal Johny s ňou nejaké plány. Zdala sa mu však príliš sebavedomá, aby si ju Johny dokázal nejako získať okrem peňazí.

“Hej, Phil, nevedel by si mi zohnať nejaké info? Blondína, asi meter sedemdesiat vysoká, tak do 4O rokov, vyfintená ako veľkonočná kraslica. Krycie meno Dan-Dan,” Aldo kontaktoval svojho informátora.

“Jasné!” ironicky sa pousmial Phil. “Pošlem ti to na email?”

“Môže byť, ale rýchlo. Ide mi vážne o život. Vyzerá to byť profík dievča s bandou, “ Aldovi sa hlas zatriasol. Bol teraz vo vážnom nebezpečenstve.

Aldo zložil. Ležal na posteli a márne prepínal telku. Nič ho nebavilo. Pil a celý deň bol pripitý. Premietal si, ako ho naháňajú fízli. Mal šťastie, že Johnyho gorily ho poznali a rýchlo ho pustili dovnútra. Nechápal, prečo vtedy hneď Johnyho nezabil.

“Aldo, si tam?” ozval sa Phil navečer.

“Hej!” Aldovi sa krútila hlava, ale ako-tak vnímal, čo mu Phil hovorí.

“No moc informácii sa mi nepodarilo zohnať. Akurát, že ma pravú ruku Dag, takú tlstú blondínu.”

“Do riti, a mne skoro odpálila gule. Vieš aspoň niečo o nej?”

“Vlastní sieť obchodov s textilom tu na východe a na stredozápade. Sídli v Joketowne, bokom od mesta má rezidenciu, takú menšiu štvorpodlažnú vilu. Je fanynka do starých motoriek.”

“Oka. Pôjdem ju navštíviť.” rozlúčil sa bez poďakovania Aldo.

Koniec ukážky

ISBN 978-80-972299-5-5

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

Aldo